
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1980 

31 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Π.Μ.Σ. του Τμήματος Φυσικής του Πανεπι¬ 
στημίου Ιωαννίνων με τίτλο «Νέες Τεχνολογίες και 


Έρευνα στη Διδακτική της Φυσικής». 1 

Έγκριση Διατμηματικού Προγράμματος Μεταπτυχια¬ 
κών Σπουδών «Μικροσυστήματα και Νανοδιατά- 

ξεις»του Εθνικού Μετσόβιου Πολυτεχνείου». 2 

Τροποποίηση της Β7/51/7.2.94 (ΦΕΚ 120/Β'/23.2.94) 
υπουργικής απόφασης «Έγκριση του Π.Μ.Σ. του 
Τμήματος Χημείας του Αριστοτελείου Πανεπιστη¬ 
μίου Θεσσαλονίκης». 3 


ΑΠΟΦΑΣΕΙ Σ 

Αριθ. 73742/Β7 (1) 

Έγκριση Π.Μ.Σ. του Τμήματος Φυσικής του Πανεπιστημί¬ 
ου Ιωαννίνων με τίτλο «Νέες Τεχνολογίες και Έρευνα 
στη Διδακτική της Φυσικής». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/92 
(ΦΕΚ 159 τ.Α’) «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156τ.Α’) «Εθνικό Συμβούλιο Παιδείας,... και άλλες διατά¬ 
ξεις» και του άρθρου 5 παρ 12 γ του Ν. 2916/2001 (ΦΕΚ 
114 τ.Α’) «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τιςδιατάξειςτου άρθρου 29 Α’του Ν. 1558/1985 (ΦΕΚ 
137 τ.Α’) «Κυβέρνηση και Κυβερνητικά Όργανα», όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154 τ.Α’) «Ρύθμιση του θεσμού των επιμελητηρίων ... και 
άλλες διατάξεις» και αντικαταστάθηκε με την παράγραφο 
2 ατού άρθρου 1 του Ν. 2469/1997 (ΦΕΚ38τ.Α’) «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, σύμφωνα με την διάταξη της παραγράφου 


4 του άρθρου 1 του Ν. 2469/97 (ΦΕΚ 38 τ.Α’) «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

4. Την 3940/30.4.2002 Πρόσκληση υποβολής προτάσε¬ 
ων ΕΠΕΑΕΚ II για τη χρηματοδότηση έργων «Νέα Προ¬ 
γράμματα Μεταπτυχιακών Σπουδών». 

5. Τα αποσπάσματα πρακτικών της Γ.Σ.Ε.Σ. του Τμήμα¬ 
τος Φυσικής του Πανεπιστημίου Ιωαννίνων (συνεδρίες 
250/19.6.2002 και 255Α/20.1.2003). 

6. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Ιωαννίνων (συνεδρία 
853/20.6.2002). 

7. Το απόσπασμα πρακτικού της Συγκλήτου του Πανε¬ 
πιστημίου Ιωαννίνων (συνεδρία 856/19.12.2002). 

8. Το απόσπασμα πρακτικού του Πρυτανικού Συμβουλί¬ 
ου του Πανεπιστημίου Ιωαννίνων (συνεδρία 741/ 
29.1.2003), αποφασίζουμε: 

Εγκρίνουμε από το ακαδημαϊκό έτος 2002-2003 τη λει¬ 
τουργία Προγράμματος Μεταπτυχιακών Σπουδών στις 
”Νέες Τεχνολογίες και Έρευνα στη Διδακτική της Φυσι¬ 
κής” του Τμήματος Φυσικής του Πανεπιστημίου Ιωαννί¬ 
νων σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Φυσικής του Πανεπιστημίου Ιωαννίνων οργα¬ 
νώνει και λειτουργεί από το ακαδημαϊκό έτος 2002-2003 
Πρόγραμμα Μεταπτυχιακών Σπουδών (ΠΜΣ) στις «Νέες 
Τεχνολογίες και Έρευνα στη Διδακτική της Φυσικής» το 
οποίο διέπεται από τις διατάξεις της απόφασης αυτής και 
τις διατάξεις των άρθρων 10 έως 12 του Ν. 2083/1992. 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών είναι η διεξαγωγή Έρευνας στη Επιστήμη της Διδα¬ 
κτικής της Φυσικής και η Αξιοποίηση των Συγχρόνων Τε¬ 
χνολογιών, κυρίως στον τομέα της Πληροφορικής, για 
την επίτευξη του αντικειμένου αυτού. Ο σκοπός του ΠΜΣ 
είναι: 

1. Κατάρτιση μεταπτυχιακού επιπέδου, σύμφωνα μετά 
διεθνή πρότυπα, που θα έχει ως αποτέλεσμα ανεξάρτητη 
και αυτόνομη έρευνα, η οποία θα οδηγεί στην προαγωγή 
της Διδακτικής της Φυσικής. Η κατάρτιση θα είναι τέτοια 
που θα έχει ως αποτέλεσμα καλή προσαρμοστική ικανό- 

τητα σε ένα περιβάλλον ταχέως μεταβαλλόμενης τεχνο¬ 
λογίας. 

2. Αξιοποίηση της σύγχρονης τεχνολογίας στην εκπαί¬ 
δευση. Την παραγωγή διδακτικού υλικού με θέματα τόσο 
από την Κλασσική Φυσική όσο και τις περιοχές αιχμής της 
σύγχρονης έρευνας. Το υλικό αυτό θα ανήκει σε δύο κα¬ 
τηγορίες: α) υλικό κατάλληλο για τους ίδιους φοιτητές 
του ΠΜΣ και β) υλικό κατάλληλο για τους μαθητές της 
Δευτεροβάθμιας Εκπαίδευσης. 

3. Παραγωγή αποφοίτων, πολλοί των οποίων ενδέχεται 
να υπηρετούν ήδη στη Μέση Παιδεία, οι οποίοι θα μπο¬ 
ρούν να αναδειχθούν σε Καθηγητές Στελέχη της Δευτε¬ 
ροβάθμιας Εκπαίδευσης. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στις «Νέες Τεχνολογίες και Έρευνα στη Διδακτική 
της Φυσικής». 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι Τμημάτων Θετικών 
Επιστημών (Φυσικής, Μαθηματικών, Χημείας, Πολυτεχνι¬ 
κών Σχολών, Ιατρικής κ.λπ.) των Πανεπιστημίων της ημε¬ 
δαπής ή αναγνωρισμένων αντίστοιχων Τ μημάτων της αλ¬ 
λοδαπής ή πτυχιούχοι των συναφών κλάδων των ΤΕΙ σύμ¬ 
φωνα με την παράγραφο 12γ του άρθρου 5 του Ν. 
2916/2001. 

Άρθρο 5 

Χρονική Διάρκεια 

Η χρονική διάρκεια για την απονομή του Μ.Δ.Ε. ορίζεται 
σε ένα πλήρες ημερολογιακό έτος που περιλαμβάνει δύο 
(2) διδακτικά εξάμηνα και ένα τουλάχιστον τρίμηνο για τη 
συγγραφή της μεταπτυχιακής ή συνθετικής διατριβής 
σύμφωνα με το άρθρο 16παρ. 2 του Ν. 2327/95. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή του 
ΜΔΕ ορίζονται ως εξής: 

1. Το Πρόγραμμα που οδηγεί στην απονομή ΜΔΕ περι¬ 
λαμβάνει την επιτυχή παρακολούθηση ενός κύκλου μετα¬ 
πτυχιακών μαθημάτων υποχρεωτικών ή και κατ’ επιλογήν 
διάρκειας τουλάχιστον δύο (2) εξαμήνων και εκπόνηση 
μεταπτυχιακής διπλωματικής εργασίας ειδίκευσης. Ο κύ¬ 
κλος των μεταπτυχιακών μαθημάτων μπορεί να συμπλη¬ 
ρώνεται με την παρακολούθηση σεμιναρίων ή θερινών 
σχολείων σχετικών με το ΠΜΣ. 

2. Τα μαθήματα του μεταπτυχιακού κύκλου (κατά Εξά¬ 
μηνα) είναι: 

Α. Εξάμηνο : 

1. Διδακτική Μεθοδολογία της Φυσικής I 

2. Θεωρίες της Διδασκαλίας 

3. Μεθοδολογία Εκπαιδευτικής Έρευνας 

4. Παιδαγωγική Ψυχολογία 

5. Θέματα Βασικής Φυσικής I 

Β. Εξάμηνο : 

1. Διδακτική Μεθοδολογία της Φυσικής II 

2. Θέματα Βασικής Φυσικής II 


3. Σύγχρονες Τεχνολογίες στην Υπηρεσία της Παιδείας 

4. Ανάπτυξη Μεθόδων Εκμάθησης από Απόσταση 

5. Πειράματα Φυσικής 

3. Τα μαθήματα διδάσκονται 3 ώρες/εβδομάδα και οι 
φοιτητές μπορεί να χωρίζονται σε ομάδες. Είναι δυνατόν 
μετά από απόφαση της ΓΣΕΣ, απόφασης της Συγκλήτου 
ειδικής σύνθεσης και απόφασης του ΥΠΕΠΘ ο κατάλογος 
μαθημάτων να συμπληρωθεί και με κατ’ επιλογή μαθήμα¬ 
τα σύμφωνα με τις ανάγκες του προγράμματος. 

Άρθρο 7 

Αριθμός εισακτέων 

Ο αριθμός των κατ’ έτος εισακτέων στο Πρόγραμμα 
ορίζεται κατ’ ανώτατο όριο σε 20 σπουδαστές κατά το 
πρώτο έτος λειτουργίας του προγράμματος και σε 30 για 
τα επόμενα έτη. 

Άρθρο 8 
Προσωπικό 

Το διδακτικό προσωπικό του Τμήματος που θα απασχο¬ 
ληθεί στο μεταπτυχιακό πρόγραμμα μπορεί, κατ’ αρχήν, 
να είναι όλα τα υπηρετούντο στο Τμήμα μέλη ΔΕΠ που 
έχουν τις προϋποθέσεις του άρθρου 12 παρ. 3α του Ν. 
2083/92, και έχουν εμπειρία ή ενδιαφέρον στο αντικείμε¬ 
νο του παρόντος ΠΜΣ. Αυτοί θα πλαισιωθούν από διδά¬ 
σκοντες άλλων Τμημάτων του Παν/μίου (Πληροφορικής, 
Παιδαγωγικός Τομέας του ΦΠΨ, ΠΤΔΕ, κ.λπ.). Ένας πε¬ 
ριορισμένος αριθμός διδασκόντων μπορεί να προσλη- 
φθεί με σύμβαση έργου του Π.Δ. 407. Ένας ακόμη μικρός 
αριθμός διακεκριμένων μελών ΔΕΠ (εσωτερικού και εξω¬ 
τερικού) ή ερευνητών από Ερευνητικά Κέντρα και Πανε¬ 
πιστήμια της ημεδαπής και αλλοδαπής που πληρούν τις 
προϋποθέσεις της ισχύουσας νομοθεσίας, μπορεί να 
κληθούν να συμμετάσχουν στο μεταπτυχιακό πρόγραμμα 
ανάλογα με τις ανάγκες του ΠΜΣ και τις οικονομικές δυ¬ 
νατότητες. Κατά τα πρώτα τέσσερα ακαδημαϊκά έτη του 
ΠΜΣ θα απαιτηθεί προς τούτο πρόσθετη δαπάνη που θα 
καλυφθεί σύμφωνα με το Άρθρο 11.0 συνολικός αριθμός 
των διδασκόντων κατά την έναρξη λειτουργίας του 
Π.Μ.Σ. ανέρχεται σε είκοσι (20). Ο αριθμός αυτός τα επό¬ 
μενα έτη λειτουργίας μπορεί να μεταβληθεί με τη διαδι¬ 
κασία που προβλέπεται από την ισχύουσα νομοθεσία. 

Η Τεχνική και Γραμματειακή υποστήριξη του Προγράμ¬ 
ματος θα καλυφθεί κυρίως από τους Τομείς και τη Γραμ- 
ματεία του Τμήματος. 

Άρθρο 9 

Υλικοτεχνική Υποδομή 

Τις ανάγκες του Προγράμματος σε υλικοτεχνική υπο¬ 
δομή θα καλύψουν τα λειτουργούντα ένδεκα ερευνητικά 
Εργαστήρια του Τμήματος, το δίκτυο Εργαστηρίων Ορι¬ 
ζόντιας Δράσης και τα Ερευνητικά Ινστιτούτα του Πανε¬ 
πιστημίου Ιωαννίνων, η Βιβλιοθήκη του Τμήματος και οι 
υπάρχουσες αίθουσες διδασκαλίας. Θα χρειαστεί πρό¬ 
σθετη υλικοτεχνική υποδομή κατά τα πρώτα τέσσερα έτη 
λειτουργίας του ΠΜΣ το συνολικό κόστος της οποίας 
ανέρχεται στο ποσό των 39.000 ευρώ όπως φαίνεται στον 
παρακάτω πίνακα. Το ποσό αυτό θα καλυφθεί από το ΕΤ- 
ΠΑτου ΕΠΕΑΕΚΙΙ. 

Προϋπολογισμός Ε.Τ.Π.Α. (2002 - 2006) 
ΕΞΟΔΑ ΥΛΙΚΟΤΕΧΝ1ΚΗΣ ΥΠΟΔΟΜΗΣ 

ΕΥΡΩ 

Ηλεκτρονικοί Υπολογιστές 

15.000 

Επιστημονικά Όργανα 

24.000 

ΣΥΝΟΛΟ 

39.000 

Άρθρο 10 


Διάρκεια Λειτουργίας 



Το Π.Μ.Σ. θα λειτουργήσει μέχρι το ακαδημαϊκό έτος 
2009-2010. 

Άρθρο 11 

Κόστος Λειτουργίας 

Από 1.9.2002 έως 31.8.2006 το κόστος λειτουργίας του 
Προγράμματος υπολογίζεται σε 166.400 ευρώ που θα κα¬ 
λυφθεί και από το υποπρόγραμμα Ε.Κ.Τ. του ΕΠΕΑΕΚ II 
και αναλύεται ως εξής: 

Προϋπολογισμός Ε.Κ.Τ. (2002-2006) 


ΚΑΤΗΓΟΡΙΑΔΑΠΑΝΗΣ Προϋπολογισμός 

ΕΥΡΩ 

Αμοιβές Προσωπικού 128.370 

Υποτροφίες 13.500 

Δαπάνες μετακινήσεων 8.800 

Προμήθεια Εκπαιδευτικού Υλικού 3.230 

Προμήθεια-Συντήρηση εξοπλισμού-λογισμικού 3.000 
Αναλώσιμα 6.700 

Δαπάνες Δημοσιότητας 2.000 

Γενικά Έξοδα 800 

ΣΥΝΟΛΟ 166.400 

Μετά το 2006 το κόστος του Π.Μ.Σ. εκτιμάται στο ποσό 
των 40.000 ΕΥΡΩ το οποίο αναλύεται ως εξής: 

ΚΟΣΤΟΣ ΛΕΙΤΟΥΡΓΙΑΣ μετά το 2006 ΕΥΡΩ 

Αμοιβές Προσωπικού 30.000 

Υποτροφίες 3.600 

Δαπάνες μετακινήσεων 2.000 

Προμήθεια-Συντήρηση εξοπλισμού-λογισμικού 1.200 
Αναλώσιμα 2.200 

Δαπάνες Δημοσιότητας 500 

Γενικά Έξοδα 500 

ΣΥΝΟΛΟ 40.000 


Πηγές χρηματοδότησης της δαπάνης μετά το 2006 θα 
είναι οι πάγιες και έκτακτες χρηματοδοτήσεις λειτουρ- 
γίαςτωνΣπουδώντου Πανεπιστημίου από Εθνικούς ή/και 
Ευρωπαϊκούς πόρους. 

Άρθρο 12 

Μεταβατικές Διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 
δών, κατάταπροβλεπόμενα στο άρθρο 5του Ν. 2083/92, 
άλατα θέματα λειτουργίας του παρόντος Προγράμματος 
θα ρυθμίζονται από τα προβλεπόμενα από την ισχύουσα 
νομοθεσία όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2003 

ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


Αριθ. 78970/Β7 (2) 

Έγκριση Διατμηματικού Προγράμματος Μεταπτυχιακών 
Σπουδών «Μικροσυστήματα και Νανοδιατάξεις» του 
Εθνικού Μετσόβιου Πολυτεχνείου». 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/92 
(ΦΕΚ 159 τ.Α’) «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156τ.Α’) «Εθνικό Συμβούλιο Παιδείας,... και άλλες διατά¬ 
ξεις» και του άρθρου 5 παρ 12 γ του Ν. 2916/2001 (ΦΕΚ 
114 τ.Α’) «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α’ του Ν. 1558/1985 
(ΦΕΚ 137 τ.Α’) «Κυβέρνηση και Κυβερνητικά Όργανα», 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154 τ.Α’) «Ρύθμιση του θεσμού των επιμελητηρίων 
... και άλλες διατάξεις» και αντικαταστάθηκε με την παρά¬ 
γραφο 2 α του άρθρου 1 του Ν. 2469/1997 (ΦΕΚ 38 τ.Α’) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, σύμφωνα με την διάταξη της παραγράφου 4 
του άρθρου 1 του Ν. 2469/97 (ΦΕΚ38τ.Α’) «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

4. Την 3940/30.4.2002 Πρόσκληση υποβολής προτάσε¬ 
ων ΕΠΕΑΕΚ II για τη χρηματοδότηση έργων «Νέα Προ¬ 
γράμματα Μεταπτυχιακών Σπουδών». 

5. Τις αποφάσεις των Γενικών Συνελεύσεων Ειδικής 
Συνθέσεως (ΓΣΕΣ) των Σχολών του Εθνικού Μετσόβιου 
Πολυτεχνείου (ΕΜΠ): 

(α) Εφαρμοσμένων Μαθηματικών και Φυσικών Επιστη¬ 
μών (ΕΜΦΕ) της 16/4.7.2002 και 11/8.5.2003. 

(β) Ηλεκτρολόγων Μηχανικών και Μηχανικών Υπολογι¬ 
στών (ΗΜΜΥ) της 17.7.2002 και 15.7.2003. 

(Υ) Μηχανολόγων Μηχανικών (ΜΜ) της 3.2.2003. 

(δ) Ναυπηγών Μηχανολόγων Μηχανικών (ΝΜΜ) της 

28.5.2002 και 20.5.2003 καθώς και 

(ε) την από 17.6.202 βεβαίωση, την αρ. 210/1/319/ 

10.9.2003 απόφαση του Ινστιτούτου Μικροηλεκτρονικής 
και το απόσπασμα πρακτικού της 328ης/18.7.2003 συνε¬ 
δρίασης Δ.Σ. του ΕΚΕΦΕ «Δημόκριτος» 

6. Τα αποσπάσματα πρακτικών των συνεδριάσεων της 
Συγκλήτου Ε.Σ. του Εθνικού Μετσοβίου Πολυτεχνείου 
της 9ης /2002 (Θέμα-3β) της 30ης/08/2002 και 8ης/2003 
(θέμα 26ε) της 11ης.7.2003, αποφασίζουμε: 

Άρθρο 1 

Γ ενικές Διατάξεις 

Από το ακαδημαϊκό έτος 2002-2003 οργανώνεται και 
λειτουργεί στο ΕΜΠ Διατμηματικό Πρόγραμμα Μεταπτυ¬ 
χιακών Σπουδών στο επιστημονικό πεδίο «Μικροσυστή- 
ματα και Νανοδιατάξεις», σύμφωνα με τις διατάξεις των 
άρθρων 10, 11 και 12 του Ν. 2083/92. Το πρόγραμμα ορ¬ 
γανώνεται από: 

(α) τη Σχολή Εφαρμοσμένων Μαθηματικών και Φυσικών 
Επιστημών (ΕΜΦΕ) του Ε.Μ.Π., 

(β) τη Σχολή Ηλεκτρολόγων Μηχανικών και Μηχανικών 
Υπολογιστών (ΗΜΜΥ) του Ε.Μ.Π., 

(γ) τη Σχολή Μηχανολόγων Μηχανικών (ΜΜ) του 
Ε.Μ.Π., 

(δ) τη Σχολή Ναυπηγών Μηχανολόγων Μηχανικών 
(ΝΜΜ) του Ε.Μ.Π. και σε συνεργασία με το Ινστιτούτο Μι- 
κροηλεκτρονικήςτου ΕΚΕΦΕ «Δημόκριτος» 

Τη διοικητική υποστήριξη του προγράμματος που προ- 
βλέπεται από το άρθρο 11 παράγραφος 1β του Ν. 
2083/92 αναλαμβάνει η Σχολή Εφαρμοσμένων Μαθηματι¬ 
κών και Φυσικών Επιστημών (ΣΕΜΦΕ) του ΕΜΠ. 

Άρθρο 2 

Αντικείμενο - Σκοπός 

1. Αντικείμενο του Προγράμματος Μεταπτυχιακών 
Σπουδών (ΠΜΣ) είναι η ενίσχυση της επιστημονικής και 
τεχνολογικής έρευνας και η παραγωγή νέας γνώσης στο 
επιστημονικό πεδίο «Μικροσυστήματα και Νανοδιατά- 
ξεις». 

2. Σκοποί του ΠΜΣ είναι: 

(α) η ειδίκευση αποφοίτων των Θετικών και Τεχνολογι¬ 
κών Επιστημών στις μεθόδους και τεχνικές της ολοκλη¬ 
ρωμένης διεπιστημονικής προσέγγισης, συνεργασίας και 
έρευνας, καθώς και η βελτίωση της ανταγωνιστικότητας 
του Ελληνικού επιστημονικού δυναμικού στο πιο πάνω 
επιστημονικό πεδίο, έτσι ώστε να διαμορφωθούν στελέχη 
με εξειδικευμένες γνώσεις, ικανά να καλύψουν με επάρ- 
κειατις αυξανόμενες ανάγκες των ιδιωτικών και δημόσιων 
επιχειρήσεων, οργανισμών και υπηρεσιών της χώρας ή 
και άλλων χωρών, στα πολυδιάστατα θέματα των Μικρο- 
συστημάτων και Νανοδιατάξεων, που είναι ζωτικής σημα¬ 
σίας για την Ελλάδα στα πλαίσια του Ευρωπαϊκού και γε¬ 
νικότερα του παγκόσμιου χώρου. 

(β) η εις βάθος κατάρτιση και ανάπτυξη ερευνητικών 
ικανοτήτων, των μηχανικών, φυσικών και άλλων επιστη¬ 
μόνων, έτσι ώστε να καθίστανται ικανοί για παραγωγή νέ¬ 
ας γνώσης. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(ΜΔΕ) στο επιστημονικό πεδίο «Μικροσυστήματα και Να- 
νοδιατάξεις» μετά από επιτυχή περάτωση του σχετικού 
κύκλου σπουδών. 

Άρθρο 4 

Κατηγορίες Πτυχιούχων 

1. Στο Διατμηματικό - Διεπιστημονικό Πρόγραμμα Με¬ 
ταπτυχιακών Σπουδών (Δ.Π.Μ.Σ) γίνονται δεκτοί διπλω¬ 
ματούχοι Μηχανικοί Σχολώντου Ε.Μ.Π. ή άλλων αντίστοι¬ 
χων Πανεπιστημιακών Σχολών της χώρας ή ισοτίμων Σχο¬ 
λών Α.Ε.Ι. της αλλοδαπής. Επίσης γίνονται δεκτοί και 
απόφοιτοι ισότιμων Ακαδημαϊκών Σχολών συγγενούς 
γνωστικού αντικειμένου της ημεδαπής ή της αλλοδαπής 
από θετικές ή τεχνολογικές κατευθύνσεις, για τους οποί¬ 
ους η απόκτηση του Μ.Δ.Ε. ή και του Δ.Δ. δεν συνεπάγε¬ 
ται και την απόκτηση του βασικού Διπλώματος του Ε.Μ.Π. 
Μετον ίδιο ως άνω περιορισμό, γίνονται δεκτές προς εξέ¬ 
ταση και αιτήσεις υποψηφιότητας κατόχων τίτλων σπου¬ 
δών λοιπών Σχολών, σύμφωνα με τα προβλεπόμενα στο 
άρθροδπαρ. 12του Νόμου 2916/01. 

2. Η Ειδική Διατμηματική Επιτροπή (Ε.Δ.Ε.) αποφασίζει 
ανάλογα με τη Σχολή προέλευσης των υποψηφίων, τα τυ¬ 
χόν επιπλέον μαθήματα τα οποία θα πρέπει να παρακο¬ 
λουθήσει και στα οποία θα πρέπει να εξετασθεί επιτυχώς 


ο κάθε υποψήφιος πριν ενταχθεί στο Δ.Π.Μ.Σ. Τα μαθή¬ 
ματα αυτά επιλέγονται από τον πίνακα μαθημάτων του 
Προπτυχιακού Προγράμματος Σπουδών (Π.Π.Σ) των συ- 
νεργαζομένων Σχολών του Ε.Μ.Π. Η μέγιστη διάρκεια πα¬ 
ρακολούθησης πρόσθετων μαθημάτων ορίζεται σε δύο 
ακαδημαϊκά εξάμηνα. Η Ε.Δ.Ε. μπορεί με τεκμηριωμένη 
απόφαση της να απαλλάσσει υποψηφίους από την παρα¬ 
κολούθηση προπτυχιακών και κατ’ επιλογήν μαθημάτων 
του Δ.Π.Μ.Σ., εφόσον αυτοί έχουν παρακολουθήσει επι- 
τυχώς συναφή μαθήματα στις προπτυχιακές τους ή άλ¬ 
λες μεταπτυχιακές σπουδές. 

3. Η επιλογή των μεταπτυχιακών φοιτητών γίνεται με 
συνεκτίμηση των κριτηρίων και προϋποθέσεων της ισχύ- 
ουσας νομοθεσίας, λεπτομέρειες εφαρμογής των κριτη¬ 
ρίων αυτών και οι συντελεστές βαρύτητας τους, καθώς 
και τα συμπληρωματικά κριτήρια ή οι πιθανές εξετάσεις 
σε μαθήματα το αποτέλεσμα των οποίων θα συνεκτιμάται 
κατά την επιλογή, καθορίζονται από την Ε.Δ.Ε. με απόφα¬ 
ση της και περιλαμβάνονται στον Κανονισμό των Μετα¬ 
πτυχιακών Σπουδώντου Ε.Μ.Π. 

Άρθρο 5 

Χρονική Διάρκεια Σπουδών 

Η ελάχιστη χρονική διάρκεια του προγράμματος ορίζε¬ 
ται σε ένα πλήρες ημερολογιακό έτος για την απόκτηση 
του Μεταπτυχιακού Διπλώματος Ειδίκευσης (ΜΔΕ). 

Άρθρο 6 

Πρόγραμμα Σπουδών 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απονο¬ 
μή του κατά το άρθρο 3 τίτλου ορίζονται ως εξής: 

Α. Για την απονομή του Μεταπτυχιακού Διπλώματος Ει¬ 
δίκευσης 

Γιατην απονομή του ΜΔΕ απαιτείται η παρακολούθηση 
και η επιτυχής εξέταση σε εννέα (9) τουλάχιστον μαθήμα¬ 
τα του ΠΜΣ από αυτά που περιλαμβάνονται στον πίνακα 
μαθημάτων, βλέπε εδάφιο 3, καθώς και η εκπόνηση και 
επιτυχής εξέταση σε μεταπτυχιακή εργασία. Όλοι οι 
σπουδαστές για την ολοκλήρωση των σπουδώντους υπο- 
χρεούνται να περάσουν επιτυχώς τα τέσσερα (4) βασικά 
μαθήματα. 

1. Γιατις εξετάσεις, τη βαθμολογία και τις μεταπτυχιακές 
εργασίες εφαρμόζονται αναλόγως τα ισχύοντα στις προ¬ 
πτυχιακές σπουδές των συμμετεχόντων Τμημάτων και κω- 
δικοποιούνται στον Κανονισμό Σπουδώντου Ε.Μ.Π. Πρό¬ 
σθετη εξεταστική περίοδος δεν επιτρέπεται. Η ΕΔΕ όμως 
μπορεί με τεκμηριωμένη απόφασή της να αποδέχεται για ει¬ 
δικούς λόγους οι οποίοι θα αποδεικνύονται, επανεξέταση 
ενός σπουδαστή σε ορισμένα μαθήματα. 

2. Η κανονική διάρκεια σπουδών για απόκτηση του ΜΔΕ 
υποδιαιρείται σε τρία τετράμηνα, η δε μεταπτυχιακή ερ¬ 
γασία ανατίθεται στον μεταπτυχιακό σπουδαστή (ΜΣ) με 
το πέρας της επιτυχούς παρακολούθησης των βασικών 
μαθημάτων, και διαρκεί τουλάχιστον 6 μήνες. Σε κάθε πε¬ 
ρίπτωση, το μέγιστο χρονικό διάστημα περάτωσης του 
ΠΜΣ από την ένταξη του μεταπτυχιακού σπουδαστή σ’ 
αυτό είναι 2 έτη (4 ακαδημαϊκά εξάμηνα). 

3. Το πρόγραμμα σπουδών περιλαμβάνει βασικά μαθή¬ 
ματα και μαθήματα ειδίκευσης. Γ ια κάθε ένατων μαθημά¬ 
των προβλέπονται ώρες παραδόσεων και φροντιστηρια¬ 
κών ή/και εργαστηριακών ασκήσεων. Κατά τη διάρκεια 

των σπουδών τους, οι μεταπτυχιακοί σπουδαστές υπο- 
χρεούνται σε παρακολούθηση των μεταπτυχιακών μαθη¬ 
μάτων και συμμετοχή στις ασκήσεις και σε ειδικά σεμινά¬ 


ρια. Αναλυτικά, τα μαθήματα έχουν ως εξής: 

Βασικά μαθήματα (4 ώρες έκαστο την εβδομάδα) Διδ. Μον. 

• Στατιστική Φυσική 4 

• Κβαντική θεωρία Στερεάς Κατάστασης 4 

• Νανοϋλικά για μικροσυστήματα και νανοσυστήματα 4 

• Διεργασίες κατασκευής μικρό και νάνο συστημάτων 4 

Μαθήματα ειδίκευσης (επιλογή 5 από 11 - 3 ώρες έκαστο 

την εβδομάδα) Διδ. Μον. 

• Η μιαγωγικές διατάξεις 3 

• Μικρο-νανο-αισθητήρες 3 

• Νανο-βιοτεχνολογία για αίσθηση και οπτική απεικόνιση 3 

• Ανάπτυξη και χαρακτηρισμός νανοδομών 3 

• Σχεδιασμός ολοκληρωμένων κυκλωμάτων 3 

• Κβαντικοί υπολογιστές 3 

• Προσομοίωση σε μικροσκοπικό και μακροσκοπικό επίπεδο 3 

• Οπτικές και μικροοπτικές διατάξεις 3 

• Δυναμική και Μηχανική Μικροσυστημάτων 3 

• Σχεδίαση Μικρομηχανικών & Μικρορομποτικών Συστημάτων 3 

• Μικρο-ρευστομηχανικά συστήματα 3 


4. Για κάθε ΜΣ ορίζεται ένα μέλος ΔΕΠ ως επιβλέπων 
σύμβουλος, σύμφωνα με τις διατάξεις της παρ. 4α του 
άρθρου 12του Ν. 2083/92. Οορισμός γίνεται απάτην ΕΔΕ 
με κριτήριο τη συγγένεια προς την ειδικότερη γνωστική 
περιοχήτου υποψηφίου, όπως αυτή προκύπτει από τη κα¬ 
τεύθυνση σπουδών που επέλεξε. Ο επιβλέπων-σύμβου- 
λος Καθηγητής έχει την ευθύνη της παρακολούθησης και 
του ελέγχου της πορείας του ΜΣ και προσυπογράφει τον 
πίνακα μαθημάτων που επιλέγει ο ΜΣ. 

Άρθρο 7 

Αριθμός Εισακτέων 

Ο συνολικός αριθμός των κατ’ έτος εγγραφομένων στο 
ΠΜΣ δεν θα υπερβαίνει τους τριάντα (30). 

Άρθρο 8 
Προσωπικό 

Οι διδάσκοντες του Δ.Π.Μ.Σ προέρχονται κατά κύριο λό¬ 
γο από τα μέλη του Δ. Ε. Π. των συνεργαζόμενων Σχολών τα 
οποία προσφέρουν έργο και στο Προπτυχιακό Πρόγραμμα 
Σπουδών (Π.Π.Σ.), σύμφωνα με τον εσωτερικό κανονισμό 
λειτουργίας του Ε.Μ.Π. Η διδασκαλία των μαθημάτων του 
Δ.Π.Μ.Σ., ανατίθεται με απόφαση της Ε.Δ.Ε. σεμέληΔ.Ε.Π. 
κατόπιν προτάσεων των Γενικών Συνελεύσεων των αρμο¬ 
δίων Τομέων των Σχολών εκείνων που συμμετέχουν στο 
Πρόγραμμα, καθώς επίσης και σε επιστήμονες αναγνωρι¬ 
σμένου κύρους με διδακτορικό δίπλωμα οι οποίοι διαθέ¬ 
τουν εξειδικευμένες γνώσεις ή σημαντική εμπειρία στα αντι¬ 
κείμενα του Δ.Π.Μ.Σ., σύμφωνα με τις σχετικές διατάξεις. 
Για την κάλυψη των εκπαιδευτικών αναγκών του ΠΜΣ θα 
συμμετάσχουν είκοσι πέντε (25) διδάσκοντες. 

Άρθρο 9 

Υλικοτεχνική Υποδομή 

Η απαραίτητη υλικοτεχνική υποδομή (αίθουσες διδα¬ 
σκαλίας, βιβλιοθήκες, Η/Υ) θα διατίθεται από τα συνερ- 
γαζόμενα Τμήματα. Η ΕΔΕ εισηγείται στα αρμόδια όργα¬ 
να του ΕΜΠ τα απαραίτητα μέτρα για την ενίσχυση της 
υποδομής αυτής και την εξεύρεση των αναγκαίων πόρων 
για την απόκτηση ιδίας υλικοτεχνικής υποδομής του 
ΠΜΣ. Τμήμα της υλικοτεχνικής υποδομής, ύψους 38.000 


Ευρώ θα καλυφθεί από το «Επιχειρησιακό Πρόγραμμα 
Εκπαίδευσης και Αρχικής Επαγγελματικής Κατάρτισης» 
(ΕΠΕΑΚ), και αναλύεται ως εξής: 

- Ηλεκτρονικοί Υπολογιστές 7.000 Ευρώ 

- Επιστημονικά Όργανα 31.000 Ευρώ 

Άρθρο 10 

Διάρκεια λειτουργίας 

Το ΠΜΣ «Μικροσυστήματα και Νανοδιατάξεις» θα λει¬ 
τουργήσει μέχρι το ακαδημαϊκό έτος 2012-2013. 


Άρθρο 11 

Κόστος λειτουργίας 

1. Το κόστος λειτουργίας του ΠΜΣ από 1.9.2002 μέχρι 
31.8.2006 εκτιμάται σε 107.200 Ευρώ, και θα καλυφθεί 
από το «Επιχειρησιακό Πρόγραμμα Εκπαίδευσης και Αρ¬ 
χικής Επαγγελματικής Κατάρτισης» (ΕΠΕΑΕΚ). Το κό¬ 
στος αυτό αναλύεται ως εξής: 

α) Δαπάνες από το Ε.Κ.Τ.: 

- Αποζημίωση Διδασκόντων πλήν μελών ΔΕΠ: 5500 ευρώ 

- Αποζημίωση (ειδικών) Εξωτερικών Συνεργατών: 21000 ευρώ 

- Αποζημίωση για τεχνική και διοικητική υποστήριξη 
13500 ευρώ 

- Υποτροφίες φοιτούντων στο ΔΠΜΣ: 28800 ευρώ 

- Δαπάνες μετακινήσεων: 9000 ευρώ 

- Προμήθεια εκπαιδευτικού υλικού (κυρίως λογισμικό): 

- Αναλώσιμα: 24500 ευρώ 

- Προμήθεια, συντήρηση εξοπλισμού /λογισμικού: 1850 ευρώ 

- Δαπάνες Δημοσιότητας: 2900 ευρώ 

- Άλλες Δαπάνες (ταχυδρομικά): 150 ευρώ 

Σύνολο: 107200 ευρώ 

2. Από 1.9.2006 το ετήσιο κόστος του προγράμματος 
εκτιμάται περίπου σε 40.000 ευρώ, το οποίο αναλύεται ως 
εξής: 

- Αποζημίωση μελών ΔΕΠ και Διδασκόντων: 2040 ευρώ 

- Αποζημίωση (ειδικών) Εξωτερικών Συνεργατών: 7835 ευρώ 

- Αποζημίωση για τεχνική και διοικητική υποστήριξη 5036 ευρώ 

- Υποτροφίες φοιτούντων στο ΔΠΜΣ: 10744 ευρώ 

- Δαπάνες μετακινήσεων: 3356 ευρώ 

- Προμήθεια εκπαιδευτικού υλικού (κυρίως λογισμικό): 

-Αναλώσιμα: 9140 ευρώ 

- Προμήθεια, συντήρηση εξοπλισμού /λογισμικού: 690 ευρώ 

- Δαπάνες Δημοσιότητας: 1080 ευρώ 

- Άλλες Δαπάνες (ταχυδρομικά): 79 ευρώ 

Σύνολο: 40000 ευρώ 

Το κόστος αυτό προβλέπεται να καλυφθεί: 

• από τον Ειδικό λογαριασμό του ΕΜΠ 

• από χρηματοδότηση του ΕΜΠ μέσω φορέων του ευ¬ 
ρύτερου Δημόσιου ή και του Ιδιωτικού τομέα υπό τους 
όρους και τις Προϋποθέσεις που θέτει το ΕΜΠ 

• από εκπόνηση ερευνητικών προγραμμάτων στο επι¬ 
στημονικό πεδίο ΔΠΜΣ «Μικροσυστήματα και Νανοδια- 
τάξεις» σύμφωνα με τους κανόνες λειτουργίας του Ειδι¬ 
κού λογαριασμού Ε.Μ.Π. 

• από εκτέλεση προγραμματικών συμφωνιών με φο¬ 
ρείς του Δημοσίου και του Κοινωνικού Τομέα μετά από 
απόφαση της ΕΔΕ και γενικότερα, 

• από κάθε άλλη συμβατή με τους σκοπούς του ΔΠΜΣ, 
την ακαδημαϊκή δεοντολογία και τις αποφάσεις της Συ¬ 
γκλήτου άσκηση επιστημονικών δραστηριοτήτων, που θα 
αποφασίζει η ΕΔΕ, 

• από δίδακτρα των εκτός της Ευρωπαϊκής Ένωσης αλ¬ 
λοδαπών σπουδαστών, εφόσον οριστούν μελλοντικά. 

Άρθρο 12 

Μεταβατικές Διατάξεις 

Μέχρι την έκδοση του Κανονισμού Μεταπτυχιακών 
Σπουδών του ΠΜΣ κάθε θέμα που δεν προβλέπεται από 
τη νομοθεσία ρυθμίζεται με αποφάσεις των αρμοδίων ορ¬ 
γάνων, σύμφωνα με τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

-♦- 

Αριθ. 111043/Β7 (3) 

Τροποποίηση της Β7/51/7.2.94 (ΦΕΚ 120/Β'/23.2.94) 
υπουργικής απόφασης «Έγκριση του Π.Μ.Σ. του Τμή¬ 
ματος Χημείας του Αριστοτελείου Πανεπιστημίου 
Θεσσαλονίκης». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του Ν. 2083/92 
(ΦΕΚ 159 τ.Α’) «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του Ν. 2327/1995 (ΦΕΚ 
156τ.Α’) «Εθνικό Συμβούλιο Παιδείας,... και άλλες διατά¬ 
ξεις» και του άρθρου 5 παρ 12 γ του Ν. 2916/2001 (ΦΕΚ 
114 τ.Α’) «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 29 Α’ του Ν. 1558/1985 
(ΦΕΚ 137 τ.Α’) «Κυβέρνηση και Κυβερνητικά Όργανα», 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154 τ.Α’) «Ρύθμιση του θεσμού των επιμελητηρίων 
... και άλλες διατάξεις» και αντικαταστάθη κε με τη ν παρά¬ 
γραφο 2 ατού άρθρου 1 του Ν. 2469/1997 (ΦΕΚ 38τ.Α’) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού. 

4. Την Β7/51/7.2.1994 υπουργική απόφαση. 

5. Το απόσπασμα πρακτικού της Γ.Σ.Ε.Σ. (συνεδρίαση 
131 η/7.4.2003). 

6. Το απόσπασμα πρακτικού της Συγκλήτου Ειδικής 
Σύνθεσης (συνεδρίαση 86η/1.10.2003), αποφασίζουμε: 

Τροποποιούμε την Β7/51/7.2.1994 υπουργική απόφαση 
(ΦΕΚ 120/Β723-2-94) ως εξής: 

1. Το Άρθρο 5 «Χρονική Διάρκεια» αντικαθίσταται ως 
εξής: 

«Η διάρκεια του ΠΜΣ που θα οδηγεί σε ΜΔΕ θα είναι 3 
εξάμηνα. Ο δε ελάχιστος χρόνος του ΠΜΣ που θα οδηγεί 
σε ΔΔ θα είναι 8 εξάμηνα». 

2. Το Άρθρο 6 «Πρόγραμμα Μαθημάτων» αντικαθίστα¬ 
ται ως εξής: 

«1. Μεταπτυχιακά Μαθήματα - Διδακτικές Μονάδες 

Όλα τα μαθήματα είναι εξαμηνιαία σύμφωνα με το Ν. 
2083/92. Η παρακολούθηση των μαθημάτων είναι υπο¬ 
χρεωτική και έχουν τη μορφή διαλέξεων. Μέρος του μα¬ 
θήματος μπορεί να είναι υπό μορφή σεμιναρίων ή εργα¬ 
στηριακών ασκήσεων ή φροντιστηρίων. Το βάρος των με¬ 
ταπτυχιακών μαθημάτων εκφράζεται σε διδακτικές 


μονάδες (ΔΜ). Ο τρόπος εξέτασης καθορίζεται από τον ή 
τους διδάσκοντες. Η τελική εξέταση, εάν κρίνεται ανα¬ 
γκαία, γίνεται μετά τη λήξη του μαθήματος. Η βαθμολογία 
γίνεται σε κλίμακα από 0 έως 10. Σε περίπτωση αποτυχίας 
επαναλαμβάνεται μια μόνο φορά εντός τριμήνου. Σε πε¬ 
ρίπτωση αποτυχίας και κατά τη δεύτερη εξέταση ο φοιτη¬ 
τής υποχρεούται να παρακολουθήσει εκ νέου το μάθημα. 
Φοιτητής ο οποίος αποτυγχάνει δύο φορές σε δύο εξα¬ 
μηνιαία μαθήματα χάνει την ιδιότητα του μεταπτυχιακού 
φοιτητή και αποχωρεί από το ΠΜΣ. 

Στην αρχή κάθε ακαδημαϊκού εξαμήνου, μέσα σε τακτή 
προθεσμία κάθε μεταπτυχιακός φοιτητής εγγράφεται 
στο Τμήμα και δηλώνει τα μαθήματα που θα παρακολου¬ 
θήσει στο εξάμηνο αυτό. 

Κάθε μάθημα θα διδάσκεται 3 ώρες εβδομαδιαίως από 
2 τουλάχιστον διδάσκοντες εφόσον είναι δυνατόν και θα 
πιστώνεται με 3 διδακτικές μονάδες. 

Η μεταπτυχιακή διπλωματική εργασία θα εκπονείται 
στο 3ο εξάμηνο και πιστώνεται με 7 διδακτικές μονάδες 
και θα είναι ερευνητική εργασία υψηλότερου επιπέδου 
της διπλωματικής εργασίας του προπτυχιακού κύκλου 
σπουδών. 

Για κάθε εξάμηνο ερευνητικής απασχόλησης για από¬ 
κτηση ΔΔ ο φοιτητής θα πιστώνεται από την επιτροπή με 
5 διδακτικές μονάδες. 

Συμπερασματικά: 

α. Γιατο ΜΔΕ απαιτείται η συμπλήρωση 25 διδακτικών 
μονάδων (6 μαθήματα χ 3 διδακτικές μονάδες + Διπλω¬ 
ματική Εργασία 7 διδακτικών μονάδων = 25). 

β. για απόκτηση ΔΔ απαιτείται η συμπλήρωση 42 διδα¬ 
κτικών μονάδων για υποψήφιο που δεν έχει ΜΔΕ (4 μαθή¬ 
ματα χ 3 διδακτικές μονάδες + 6 εξάμηνα χ 5 διδακτικές 
μονάδες = 42), ενώ για υποψήφιο που έχει ΜΔΕ απαιτού¬ 
νται 45 διδακτικές μονάδες (6 μαθήματα χ 3 διδακτικές 
μονάδες + Διπλωματική Εργασία 7 διδακτικών μονάδων 
+ 4 εξάμηνα χ 5 διδακτικές μονάδες = 45). 

2. Κατάλογος Μαθημάτων Προγράμματος Μεταπτυχια¬ 
κών Σπουδών (ΠΜΣ): 

ΜΔΕ στη Χημεία 1. Ανόργανη Χημεία 
κ/α Τίτλος Μαθήματος Ώρες Διδ. Δ.Μ. 

ΜΧΑ 101 Προχωρημένη Ανόργανη Χημεία 3 3 
ΜΧΑ 102 Χημεία Στερεάς Κατάστασης 3 3 
ΜΧΑ 103 Ραδιοχημεία-Πυρηνική Χημεία 3 3 
ΜΧΑ 204 Φυσικές Μέθοδοι στην Ανόργανη Χημεία 3 3 
ΜΧΑ 205 Οργανομεταλλική Χημεία 3 3 
ΜΧΑ 206 Βιοανόργανη Χημεία 3 3 
ΜΧ 700 Διπλωματική Εργασία - 7 
ΜΔΕ στη Χημεία 2. Κβαντική και Υπολογιστική Χημεία 
κ/α Τίτλος Μαθήματος Ώρες Διδ. Δ.Μ. 

ΜΧΑ 111 Θεωρία Αυτοσυνεπούς Πεδίου και Πεδίου Δυ¬ 
νάμεων 3 3 

ΜΧΑ 112 Θεωρία Μοριακών Τροχιακών 3 3 
ΜΧΑ 113 Έμπειρα Συστήματα στη Χημεία 3 3 
ΜΧΑ 214 Ειδικές Μέθοδοι Κβαντικής Χημείας 3 3 
ΜΧΑ 215 Ανάλυση και Σχεδιασμός Μοριακών Προτύ¬ 
πων 3 3 

ΜΧΑ 216 Ηλεκτρονικές, Ηλεκτρικές και Μαγνητικές 
Ιδιότητες Μορίων 3 3 
ΜΧ 700 Διπλωματική Εργασία - 7 

ΜΔΕ στη Χημεία 3. Βιοχημεία 
κ/α Τίτλος Μαθήματος Ώρες Διδ. Δ.Μ. 

ΜΧΟ 131 Χημεία και Μεταβολισμός Νουκλεϊνικών 
Οξέων- Αρχές Ανασυνδυασμού του ϋΝΑ 3 3 
ΜΧΟ 132 Χημεία και Μεταβολισμός Πρωτεϊνών 3 3 
ΜΧΟ 133 Εργαστηριακές Τεχνικές στη Βιοχημεία 3 3 
ΜΧΟ 234 Χημεία και Βιοχημεία Αμινοξέων 3 3 
ΜΧΟ 235 Βιοτεχνολογία 3 3 
ΜΧΟ 236 Προχωρημένη Κλινική Χημεία 3 3 
ΜΧ 700 Διπλωματική Εργασία - 7 

ΜΔΕ στη Χημεία 4. Οργανική Χημεία 
κ/α Τίτλος Μαθήματος Ώρες Διδ. Δ.Μ. 

ΜΧΟ 121 Συνθετική Οργανική Χημεία 3 3 
ΜΧΟ 122 Προχωρημένη Οργανική Χημεία 3 3 
ΜΧΟ 123 Οργανική Φασματοσκοπία 3 3 
ΜΧΟ 224 Φυσική Οργανική Χημεία 3 3 
ΜΧΟ 225 Ειδικά Θέματα Οργανικής Χημείας 3 3 
ΜΧΟ 226 Χημεία Φυσικών Προϊόντων 3 3 
ΜΧ 700 Διπλωματική Εργασία - 7 
ΜΔΕ στη Χημεία 5. Προχωρημένη Χημική Ανάλυση 
κ/α Τίτλος Μαθήματος Ώρες Διδ. Δ.Μ. 

ΜΧΥ 151 Προχωρημένη Ενόργανη Χημική Ανάλυση 3 3 
ΜΧΥ 152 Προχωρημένες Διαχωριστικές Τεχνικές 
στη Χημική Ανάλυση 3 3 
ΜΧΥ 153 Μέθοδοι Προχωρημένης 
Ηλεκτροανάλυσης 3 3 

ΜΧΥ 254 Σύγχρονες Μέθοδοι Χημικής Ανάλυσης 3 3 
ΜΧΥ 247 Ειδικά Κεφάλαια Φυσικοχημείας 3 3 
ΜΧΥ 225 Ειδικά Θέματα Οργανικής Χημείας 3 3 
ΜΧ 700 Διπλωματική Εργασία - 7 

ΜΔΕ στη Χημεία 6. Χημεία Περιβάλλοντος 
κ/α Τίτλος Μαθήματος Ώρες Διδ. Δ.Μ. 

ΜΧΥ 155 Προχωρημένη Χημεία Περιβάλλοντος 3 3 
ΜΧΤ 171 Προχωρημένη Χημική Τεχνολογία 3 3 
ΜΧΥ 147 Ειδικά Κεφάλαια Φυσικοχημείας 3 3 
ΜΧΥ 256 Σύγχρονες Μέθοδοι Ταυτοποίησης και 
Ανάλυσης 3 3 

ΜΧΥ 257 Προχωρημένος Έλεγχος Ρύπανσης 
Περιβάλλοντος 3 3 

ΜΧΤ 275 Τεχνολογία Περιβάλλοντος 3 3 
ΜΧ 700 Διπλωματική Εργασία - 7 

ΜΔΕ στη Χημεία 7. Φυσική Χημεία Υλικών και 
Ηλεκτροχημεία 

κ/α Τίτλος Μαθήματος Ώρες Διδ. Δ.Μ. 

ΜΧΥ 141 Προχωρημένη Θερμοδυναμική 3 3 

ΜΧΥ 142 Ιονικές Δράσεις 3 3 

ΜΧΥ 143 Φυσικοχημεία Διεπιφανειών 3 3 

ΜΧΥ 244 Ηλεκτροδιακές Δράσεις και 

Ηλεκτροκατάλυση 3 3 

ΜΧΥ 245 Φυσικοχημεία Υλικών 3 3 

ΜΧΥ 246 Εφαρμοσμένη Ηλεκτροχημεία 3 3 

ΜΧ 700 Διπλωματική Εργασία - 7 

ΜΔΕ στη Χημεία 8. Χημική Τεχνολογία 
κ/α Τίτλος Μαθήματος Ώρες Διδ. Δ.Μ. 

ΜΧΤ 171 Προχωρημένη Χημική Τεχνολογία 3 3 
ΜΧΤ 172 Προσομοίωση και Αριστοποίηση 3 3 
ΜΧΤ 173 Ειδικά Χημικοτεχνολογικά Θέματα 3 3 
ΜΧΤ 274 Φαινόμενα Μεταφοράς 3 3 
ΜΧΤ 275 Τεχνολογία Περιβάλλοντος 3 3 
ΜΧΥ 243 Φυσικοχημεία Διεπιφανειών 3 3 


ΜΧ 700 Διπλωματική Εργασία - 7 

ΜΔΕ στη Χημεία 9. Χημεία και Τεχνολογία Πολυμερών 

κ/α Τίτλος Μαθήματος Ώρες Διδ. Δ.Μ. 

ΜΧΤ 161 Αντιδράσεις Πολυμερισμού 3 3 
ΜΧΤ 162 Τάξεις Πολυμερών 3 3 
ΜΧΤ 163 Χαρακτηρισμός Πολυμερών 3 3 
ΜΧΤ 264 Τεχνολογία Πολυμερών 3 3 
ΜΧΤ 265 Ρεολογία Πολυμερών 3 3 
ΜΧΤ 266 Υφάνσιμες Ίνες 3 3 
ΜΧ 700 Διπλωματική Εργασία - 7 
ΜΔΕ στη Χημεία 10. Χημεία και Τεχνολογία Τροφίμων 
κ/α Τίτλος Μαθήματος Ώρες Διδ. Δ.Μ. 

ΜΧΤ 181 Ειδικά Θέματα Χημείας Τροφίμων 3 3 
ΜΧΤ 182 Γ εωργικές Βιομηχανίες 3 3 
ΜΧΤ 183 Διασφάλιση Ποιότητας Τροφίμων 3 3 
ΜΧΤ 284 Ενόργανες Μέθοδοι στην Ανάλυση 
Τροφίμων 3 3 

ΜΧΟ 235 Βιοτεχνολογία 3 3 

ΜΧΤ 285 Μικροβιολογία Τροφίμων 3 3 

ΜΧ 700 Διπλωματική Εργασία - 7 

Επιλεγόμενα Μαθήματα 
κ/α Τίτλος Μαθήματος Ώρες Διδ. Δ.Μ. 

ΜΧΑ 107 Διδακτική της Χημείας 3 3 
ΜΧΑ 108 Χημεία Διεγερμένων Καταστάσεων 3 3 
ΜΧΥ 248 Ειδικά Κεφάλαια Προχωρημένης 
Φυσικοχημείας 3 3 

ΜΧΤ 267 Χημεία Χρωμάτων - Βαφική 3 3 
ΜΧΤ 268 Τα ενεργά-Απορρυπαντικά 3 3 
ΜΧΥ 247 Ειδικά Κεφάλαια Φυσικοχημείας 3 3 
ΜΧΤ 226 Χημεία Φυσικών Προϊόντων 3 3 
ΜΧΟ 123 Οργανική Φασματοσκοπία 3 3 
Τα έξι πρώτα εξαμηνιαία μαθήματα, που κατανέμονται 
στα Α’ και Β’ εξάμηνα αντίστοιχα, είναι υποχρεωτικά και 
αποτελούν μαθήματα ειδίκευσης. 

Δύο από τα τρία μαθήματα του Α’ εξαμήνου, μαζί με τα 
δύο καθ’ υπόδειξη μαθήματα αποτελούν τα μαθήματα που 
οδηγούν σε ΔΔ. Τα καθ’ υπόδειξη από την οικεία τριμελή 
συμβουλευτική επιτροπή μαθήματα μπορεί να προέρχονται 
από τα υποχρεωτικά μαθήματα της ειδίκευσης που είναι εγ¬ 
γεγραμμένος ο φοιτητής, από τα υποχρεωτικά μαθήματα 
άλλης ειδίκευσης ή από τα επιλεγόμενα μαθήματα, ανάλο¬ 
γα με το θέμα της διδακτορικής διατριβής». 

3. Το Άρθρο 7 «Αριθμός Εισακτέων» αντικαθίσταται ως 
εξής: 

«Ο αριθμός εισακτέων ορίζεται σε 30 κατ’ έτος, ενώ οι 
υπότροφοι του ΙΚΥ θαεισάγονται καθ’ υπέρβαση». 

4. Το Άρθρο 10 «Διάρκεια Λειτουργίας» αντικαθίσταται 
ως εξής: 

«Το ΠΜΣ θα λειτουργήσει μέχρι και το πανεπιστημιακό 
έτος 2005 - 2006, με δυνατότητα ανανέωσης της λειτουρ¬ 
γίας του». 

5. Το Άρθρο 12 «Εισδοχή Υποψηφίων» τροποποιείται ως 
εξής: 

1. «Η παρ. 3, περίπτωση β, ί τροποποιείται σε: «ί. Διάρ¬ 
κεια σπουδών τουλάχιστον 3 εξάμηνα». 

2. Η παρ. 4, περίπτωση ί, τροποποιείται σε «ί. Για το ΔΔ 
απαιτούνται περάτωση και επιτυχής εξέταση σε δύο από 
τα τρία μαθήματα του Α’ εξαμήνου, ως και των δύο καθ’ 
υπόδειξη μαθημάτων από το σύνολο του προγράμματος 
του ΠΜΣ». 

3. Η παρ. 4, περίπτωση τ, τροποποιείται σε: «τ. Σε περί- 

πτώση μη έγκρισης της ΔΔ από την επταμελή εξεταστική 
Επιτροπή, με απόφαση της ΓΣΕΣ ύστερα από γραπτή ει¬ 
σήγηση της τριμελούς επιτροπής, θα μπορεί να απονέμε- 
ται στον υποψήφιο Μεταπτυχιακό Δίπλωμα στην αντί¬ 
στοιχη ειδίκευση. Προϋπόθεση για να απονεμηθεί στην 
περίπτωση αυτή Μεταπτυχιακό Δίπλωμα είναι ο υποψή¬ 
φιος να έχει συγκεντρώσει 42 ΔΜ ως εξής: 12 ΔΜ από 4 
(τέσσερα) μαθήματα (4x3= 12) και 30 ΔΜ από τα επό¬ 
μενα 6 εξάμηνα έρευνας (6x5 = 30)». 

6. Στο Άρθρο 13 «Μεταβατικές Διατάξεις» προστίθενται 
τα εξής: 

«Κάτοχοι ΜΔΕ Διατμηματικών ΠΜΣ, στα οποία συμμε¬ 


τέχει και το Τμήμα Χημείας, μπορούν να συνεχίσουν την 
εκπόνηση διδακτορικής διατριβής στο Τμήμα Χημείας, με 
τις προϋποθέσεις ότι: α) πληρούντα κριτήρια που αναφέ- 
ρονται στην παράγραφο 1 του άρθρου 12 της Απόφασης 
αυτής και β) υπάρχει σύμφωνη γνώμη του αντίστοιχου 
Εργαστηρίου, θετική εισήγηση από τη Συντονιστική Επι¬ 
τροπή και έγκριση από τη ΓΣΕΣ του Τμήματός μας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




